
Formae Formicidae- generatív geometrikus természetművészet

Kulcsszavak: generatív; geometrikus; természetművészet; véletlen; hangyák
A célom geometrikus formák természet által generált átalakulásának megfigyelése és
dokumentálása volt, a múlt század elején indult generatív, algoritmikus művészeti
irányzatra, legfőképpen Molnár Vera munkásságára alapozva. Az alakzatokat hangyák
mozgatták véletlenszerűen. 
2023 márciusától 3 hangyaboly közreműködésével 16 képsorozat, 13 kollázs és 9 videó
készült. Cérnát, kenyeret, faágakat és fűszálakat használtam a formák kirakásához. Művészeti
alkotások létrehozásán kívül matematikusokkal arra a kérdésre kerestük a választ, hogy a
számítógép által megalkotott pszeudovéletlen mennyiben hasonlít a természetben előforduló
véletlenre. Ehhez kettő, 23 alkalommal ismétlődő sorozat készült, melyekből elemezhető az
alakzatok mozgása. 



